Altamuramennesket

Altamuramennesket er fossiler av homo neanderthalensis. De ble oppdaget den 7. oktober 1993 i et synkehull av karst i Lamalungagrotten i nærheten av den italienske byen Altamura i regionen Puglia. Funnet var bemerkelsesverdig godt bevart, men dekket av et tykt lag av kalsitt i form av hulepopcorn, og ble etterlatt på stedet for å unngå skade. Forskningen de påfølgende 20 årene var hovedsakelig basert på dokumenterte observasjoner på stedet. 

Først etter at et fragment av høyre scapula (skulderblad) ble hentet, ble det mulig å datere individet, analysere dets morfologiske trekk, og gi en paleogenetisk klassifisering. En artikkel fra 2015 som ble publisert i Journal of Human Evolution, kunngjorde at fossilet var en neandertaler. Datering av kalsitten avslørte at knoklene er mellom 128 000 og 187 000 år gamle.

Altamuramennesket er et av de mest komplette paleottiske skjeletter som er oppdaget i Europa; «endog knoklene på innsiden av nesen er fortsatt der». Bortsett fra funnene i Sima de los Huesos, er skjelettet det eldste eksemplar av neandertalere som det har vært mulig å hente DNA ut fra.

Referanser

Neandertalere
Arkeologi i Italia
Puglia
Vitenskap i 1993
1993 i Italia